Nepál felét tudják újjáépíteni az összegyûlt pénzbõl
Nepálnak eddig több mint két és fél milliárd dollárt ajánlottak fel a területek újjáépítésére, ami közel fele annak az összegnek, amennyire a helyreállítás költségeit becsülik.
Több mint két és fél milliárd dollárt ajánlottak fel a földrengés sújtotta Nepálnak a károsult területek újjáépítésére külföldi országok és fejlesztési szervezetek egy adományozási konferencia keretében csütörtökön, ez közel fele az összegnek, amennyire a katmandui kormány becsüli a helyreállítás költségeit.
Nepál két legnagyobb szomszédja ajánlotta fel a legtöbb pénzt: India 1 milliárd dollárt, míg Kína 483 millió dollárt. Mellettük Japán 260 millió, az Egyesült Államok pedig 200 millió dollárral járul hozzá az újjáépítési munkálatokhoz.
A 67 országot tömörítõ Ázsiai Fejlesztési Bank további 600 millió dollárral támogatja Nepált, így összesen 2 milliárd 543 millió dollárnyi segítséghez jutott a himalájai ország.
A csütörtöki konferencián több mint 60 ország és nemzetközi donorszervezet képviselõi vettek részt.
Június közepén a nepáli kormány arról számolt be, hogy az ország tervezési bizottságának felmérése szerint 6,6 milliárd dollárra lesz szükség az újjáépítéshez. A gazdasági veszteség 7 milliárd dollárnak felel meg, amibe beleszámították a leginkább érintett turizmus bevételkiesését is - közölte a kormány.
A Világbank már korábban felajánlott 500 milliárd dollárt a nepáli újjáépítésre.
Az áprilisi földrengés minden idõk legsúlyosabb természeti csapása volt Nepál történelmében: a himalájai országot ért katasztrófa halálos áldozatainak száma meghaladta a 8800-at. Emellett mintegy félmillió házat döntött romba a földrengés és legkevesebb 101 ezer ember sérült meg.
külföldi hírek földrengés